ગ્રાહકની રાહ જોઇને એક પાનવાળો સાવ નવરો બેઠો હતો. અમદાવાદમાં ક્યારેક ભારે ભોજન જમ્યા પછી વર્ષમાં માંડ બે- ત્રણ વાર જયંતી પાન ખાતો હતો. એ છતાં, એને એ ખ્યાલ હતો કે પાનના ગલ્લાવાળા પાસે આસપાસના વિસ્તારની માહિતી ગૂગલથી પણ વિશેષ હોય છે. જયંતી ત્યાં ગયો. કલકત્તી મીઠાં બે પાન બંધાવીને એણે પૂછ્યું કે રહેવા માટે સસ્તી અને સારી હોટલ આટલામાં કઇ છે? વધુ ચોકસાઇ માટે એણે એ પણ પૂછી લીધું કે વેજિટેરિયન જમવાનું સારું ક્યાં મળશે?